Ioanna Arcensis

thumb|Domus, in qua Ioanna nata est.
**Ioanna Arcensis** (Francogallice ''Jeanne d'Arc*; anno 1412 nata; die 30 Maii 1431 necata), nata Domni Remigii in Lotharingia, sancta, agnomine **puella Aurelianensis** est persona magni momenti in historia Francicae et Anglicae. Quae piissima omni dominica ire solebat, ut in templo Bermontis apud urbem Greux oraret. Per Bellum Centum Annorum, Francicas copias in Anglicos duxit, sed tandem capta et haeresiae accusata ad ultimum supplicium missa est.

## Religio 
[thumb|Tabula in Turri Ioannae Arcensis, [Rothomagus|Rothomagi. Inscriptio Francogallica Latine sibi vult: "Die 10 mensis Novembris 1449, passa fortiter obsidionem sex mensium (inter die 29 Iulii 1418 et die 19 Ianuarii 1419), et occupationem 30 annorum, in quo tempore Ioanna de Arc viva igni concremata est, die 30 Maii 1431), urbs Rotomagus liberata regem Carolum VII gaudens accipit."]]
[thumb|Epistula ab Ioanna scripta populo urbis Ricomagi ([Arvernia): subsidium ad bellum gerendum poscit.]]
[thumb|Pro [Basilica Sacratissimi Cordis Iesu Lutetiae, Ioanna in equo sedens pugnat.]]
In canone a Benedicto XV anno 1920 inscripta est. Sunt templa Rotomagi, Lutetiae, Novae Aureliae, et in aliis urbibus Ioannae consecrata.

## Vita 
Ioanna nata est in oppido Domno Remigio , in finibus Franciae et Lotharingiae. Genitores agricolae et pastores divites fuerunt, noti omnibus boni Christiani. Educata est in fide christiana catholica, praesertim in via Franciscana. Ab infantia, caritatem et beneficia pauperrimis, infirmis et patientibus praebuit, etiam in bello. Puella tredecim annorum vocationem audivit Michaelis archangeli se admonentis, itaque  se ab Iesu credidit vocari ut nationem suam liberaret. Vovit virginitatem perpetuam. Oravit saepe, ad communionem venit quotidie, frequenter confessa est. Vinculum inter vocationem publicam religiosamque est.

Anno 1429, Ioanna patriam coepit liberare. Multi testes describunt puellam 17 annorum esse, ingenio forti, firmo, apto ad convincendos vires ambiguos et sine virtute. Obstacula vincens, obviam venit Delphino Franciae, futuro regi Carolo VII, in urbe Chinonio. Examinata est a theologis Universitatis. Dixerunt eam bonam christianam esse. Die 22 Martio 1429, Chartam praecipuam dictavit regi Anglorum, et militibus qui civitatem Aurelianensem obsederunt, ut abirent. Anglis denegantibus, Ioanna liberavit die 8 Maii urbem obsessam. Carolus VII Remis in cathedrali rex consecratus est. Postea, Ioanna inter milites.vixit  Sunt multi testes eius bonitatis, virtutis castitatisque. Nuncupata est "puella" ab omnibus itemque ipsa.

Die 23 Maii 1430, ab hostibus capta est. Ducta est Rothomagum die 23 Decembris. Ibi stetit actio in eam, quae coepit mense Februario 1431 et confecta est die 30 Maii damnatione ad rogum. Magna et solemnis actio fuit, praesidentibus iudicibus ecclesiae, episcopo Petro Cauchono, et inquisitore Ioanne Magistri. Re vera, tribunal ab assessoribus Universitatis Lutetiensis, theologis, imperatum est. Fuerunt clerici Galli, oppositi Ioannae de bello. Iudicium improbum de ea habuerunt et de eius missione. Ioanna accusata est haereseos, idololatriae, et aliorum scelerum religiosorum. Iudices innocentiam eius non agnoverunt. Ipsa appellavit summum pontificem die 24 Maii, sed tribunal recusavit. In carcere, mane communionem eucharisticam accepit, die 30 Maii, antequam ad supplicium ducta est in foro vetere (*place du vieux Marché*) sibi subeundum. Rogavit ut morienti crucem videre sibi liceret. Mortua est pronuntians voce clara nomen Iesus, multis testificantibus.

## Mythistoriae, tragoediae carminaque de Ioanna scripta 
* *La Pucelle,* opus a Voltario
* *Die Jungfrau von Orleans,* ludus scaenicus a Friderico Schiller
* *Personal Recollections of Joan of Arc* a Mark Twain
* *Giovanna d'Arco* cantata a Ioachimo Rossini scripta
* *Giovanna d'Arco* opera a Iosepho Verdi scriptum secundum Temistoclis Solera libellum
* *Saint Joan* fabula scaenica Georgii Bernardi Shaw
* *Le Mystère de la charité de Jeanne d'Arc* Caroli Péguy
* *Jeanne relapse et sainte,* ludus scaenicus Georgii Bernanos
* *Jeanne au bûcher* opera ab Arthuro Honegger scriptum secundum libellum Pauli Claudel
* *L'Alouette,* ludus scaenicus Ioannis Anouilh
* Bertoldus Brecht, *Der Prozeß der Jeanne d'Arc zu Rouen 1431 nach dem Hörspiel von Anna Seghers* ("Causa Ionnnae Arcensis Rhotomagi tractata sequens drama radiophonicum Annae Seghers")
Brecht alia duo dramata de feminis pro sententiis animorum suorum pugnantibus conscripsit, quorum alterum est
* Bertoldus Brecht, *Die heilige Johanna der Schlachthöfe* ("Sancta Ioanna officinarum carnificum"), quod de pugna classium temporibus discriminis oeconomiae mundani agitur, alterum
* Bertoldus Brecht, *Die Gesichte der Simone Machard* ("Visiones Simonis Machard"), quae puella somniis, in quibus Ioanna Arcensis ei apparet, temporibus Belli mundani secundi ad resistendum contra copias Germanicorum Franciam occupantes movetur.

## Pelliculae de Ioanna 
Ioanna de Arc in multas apparuit.
* 1898 : *Jeanne d'Arc*, brevis pellicula muta Georgii Hatot
* 1899 : *Jean d'Arc,* Georgius Méliès 
* 1899 : *Domrémy*, breve opus Fratrum Lumière
* 1916 : *Jeanne d'Arc*, pellicula muta Caecili B. De Mille
* 1928 : *La Passion de Jeanne d'Arc* Caroli Theodori Dreyer, cum Renée Falconetti; ex mythistoria *Jeanne d'Arc* Iosephi Delteil
* 1929 : *La Merveilleuse Vie de Jeanne d'Arc, fille de Lorraine* Marci de Gastyne, cum Simone Genevois
* 1935 : *Das Mädchen Johanna* Gustavi Ucicky
* 1948 : *Jeanne d'Arc* Victoris Fleming, cum Ingrid Bergman
* 1953 : *Destinées* Ioannis Delannoy, cum Michaela Morgan
* 1954 : *Jeanne au bûcher* Roberti Rossellini, cum Ingrid Bergman
* 1957 : *Sainte Jeanne* Ottonis Preminger, cum Ioanna Seberg
* 1962 : *Procès de Jeanne d'Arc* Roberti Bresson, cum Florentia Delay
* 1989 : *Jeanne d'Arc, le pouvoir de l'innocence* Petri Badel, ex libro Petri Moinot (televisio)
* 1994 : *Jeanne la Pucelle* Ioannis Rivette, cum Sandrina Bonnaire; duabus aetatibus: *les Batailles* et *les Prisons*
* 1999 : *Jeanne d'Arc* Lucae Besson, cum Milla Jovovich, Ioanne Malkovich, et Dustino Hoffman
* 1999 : *Jeanne d'Arc* Christiani Duguay, cum Leelee Sobieski (televisio)
* 2011 : *Jeanne captive* Philippi Ramos cum Clementia Poésy

## In pittaciis cursualibus Francicis 
* 1929 : pittacium cursuale 50 centimes
* 1946 : pittacium cursuale 5 f surtaxé 4 f
* 1968 : pittacium cursuale 30 centimes surtaxé 10 centimes
* 1968 : principalis res pittacia cursualia 60 centimes.

## Notae 
## Bibliographia 
; Editiones fontium
* Dunand, Philippe-Henri, ed. 1911. *La premiére histoire en date de Jeanne d'Arc (1625-1630) : histoire de la Pucelle d'Orléans*. Lutetiae: Desclée, de Brouwer. Textus apud *Internet Archive*
* Schirmer-Imhoff, Ruth, ed. 2001. *Der Prozeß Jeanne d’Arc. Akten und Protokolle 1431–1456.* dtv 30202, München. ISBN 3-423-30202-X.

; Fontes antiquiores
* 1543 : 

; Historica et biographica
* Beaune, Colette. 2004. *Jeanne d'Arc.* Lutetiae: Perrin. 
* Bogliolo, Giovanni. 2000. *Giovanna d'Arco.* Milano, RCS Libri. ISBN 88-17-25897-0
* Cardini, Franco. 1999. *Giovanna d'Arco. La vergine guerriera.* Milano, Mondadori. ISBN 88-04-46471-2
* Contamine, Philippe, ed. 2012. *Jeanne d'Arc, histoire et dictionnaire*, Robert Laffont, Collection Bouquins.
* Cremisi, Teresa, ed. 2000. *Il processo di condanna di Giovanna d'Arco.* Milano, SE. ISBN 88-7710-482-1
* Meltzer, Francoise 2001. *For Fear of the Fire: Joan of Arc and the Limits of Subjectivity.* Chicago: University of Chicago Press. ISBN 0-226-51982-1. OCLC 46240234.
* Pernoud, Régine. 1981. *Jeanne d'Arc*, Presses universitaires de France, 1981, coll. « Que sais-je ? » 
* Pernoud, Régine, et Marie-Véronique Clin. 1986. *Jeanne d'Arc*, Librairie Arthème Fayard.
* Thomas, Heinz. 2000. *Jeanne d’Arc. Jungfrau und Tochter Gottes.* Fest, Berlin. ISBN 3-8286-0065-4.

; De fortuna
* Beaune, Colette. 2008. *Jeanne d'Arc. Vérités et légendes.* Lutetiae: Perrin. ISBN 978-2-262-02951-7.
* Heimann, Nora. 2005. *Joan of Arc in French Art and Culture (1700–1855): From Satire to Sanctity.* Aldershot: Ashgate. ISBN 0-7546-5085-5. 
* Heimann, Nora, et Coyle, Laura. 2006. *Joan of Arc: Her Image in France and America.* Vasingtoniae: Corcoran Gallery of Art. ISBN 1-904832-19-9.
* Krumeich, Gerd. 1986. *Jeanne d’Arc in der Geschichte. Historiographie - Politik - Kultur.* Thorbecke, Sigmaringen, ISBN 3-7995-7319-4.
* Maurice, Jean, et Daniel Couty, edd. 2000. *Images de Jeanne d'Arc* - Actes du colloque de Rouen, 25-26-27 mai 1999, Lutetiae: Presses Universitaires de France. 
* Steinbach, Hartmut. 1973. *Jeanne d’Arc. Wirklichkeit und Legende.'' Musterschmidt, Göttingen. ISBN 3-7881-0078-8.

* Ioannes (comes Dunensis)

## Nexus externi 
* Archivum Ioannae de Arc
* International Jeanne d'Arc Centre, biographia et investigationes,
* Jeanne-la-Pucelle,
* *Journal of Joan of Arc Studies,*
* Le Centre Jeanne d'Arc, service culturel de la Mairie d'Orléans 
* Litterae decretales *Divina disponente* Benedicti Papae XV die 16 Maii 1920 iussae

!
Categoria:Incolae Franciae
Categoria:Incolae Lotharingiae
Categoria:Mulieres
Categoria:Morte damnati
Categoria:Sancti militares
Categoria:Carolus VII (rex Francorum)